stanford-oval/wikipedia huggingface dataset:
בית הכנסת הגדול (פתח תקווה)
היסטוריה

את בית הכנסת תכנן דניאל הכהן ליפשיץ, מהמתיישבים הראשונים בפתח תקווה. בחזית בית הכנסת מוצב שלט המעיד על פועלו של דניאל ליפשיץ ותרומתו לעיר.
בית הכנסת נבנה במשך כעשור, החל משנת 1890, בעקבות קבלת תרומה מאודסה, אך הבנייה נעצרה לאחר כשמונה שנים עקב מחסור בכסף. משהגיע הברון רוטשילד וראה שבניית בית הכנסת נעצרה, תרם את הכסף הדרוש לסיום בניית בית הכנסת, והבטיח שעד ראש השנה יהיה בעיר בית כנסת גדול כמו במקווה ישראל.
בית הכנסת מורכב מאולם מרכזי גדול ממדים ומעליו עזרת נשים. משני צידי הכניסה הראשית ישנם שני אולמות תפילה קטנים וברחבת הכניסה ישנו חדר נוסף המשמש גם כ"אולם קידושים" וככולל אברכים. התוספת נבנתה על ידי הנדיב מאיר כוכב זסלבסקי.
בחזית בית הכנסת, במרכז, תלוי שעון בן כ-60 שנה, שהשעות בו כתובות באותיות עבריות וכן שעוני שמש הפועלים בשיטת הנקודה. בית הכנסת הגדול מוגדר כבניין לשימור והוא אחד מהאתרים החשובים במרכז ההיסטורי של פתח תקווה.
בשנת 1990 תרם מנחם נחמנוביץ', אחד מהמתפללים, דלתות כניסה לאולם הגדול של בית הכנסת. בדלתות משובצים שנים-עשר ויטראז'ים המציגים את שנים-עשר שבטי ישראל, מעשה ידיה של האמנית יהודית יהלום.
בבית הכנסת נוסח התפילה הרשמי הוא נוסח אשכנז, אך במהלך ימות השבוע מתקיימים מניינים רבים במקביל בכל אולמות התפילה ונוסח התפילה בכל מניין נקבע על פי שליח הציבור. לבית הכנסת חזן קבוע העובר לפני התיבה בשבתות מיוחדות ובחגים.
בליל 4 במאי 2006 רוססו על דלת בית הכנסת ובתוכו צלבי קרס וכתובות בעלות אופי נאצי. גילוי הכתובות עורר זעזוע ברחבי העיר. בספטמבר 2007 הודיעה משטרת ישראל על לכידת קבוצת נאו-נאצים יוצאי חבר המדינות שהיו אחראים למעשה זה ולמעשים אחרים. אולם בלילה שלאחר לכידת חברי הכנופיה, נופצו דלתות הזכוכית של בית הכנסת ע"ש יהודי רומניה שנספו בשואה, הנמצא ברחוב גולדנהירש, סמוך לתחנת המשטרה ולבית הכנסת הגדול[דרוש מקור]. בנובמבר 2010 הושחת בית הכנסת פעם נוספת.
במהלך שנת 2018 החל שיפוץ בית הכנסת בעלות עשרות מיליון ש"ח. באוגוסט 2019 פרצה שרפה בבית הכנסת ששרפה את פרוכת ארון הקודש. החשש הוא להצתה.
השעון על קיר בית הכנסת הגדול
שעון שמש על קיר בית הכנסת הגדול
בית הכנסת בשנת 1946
הערות שוליים

↑  פרשיית "צלבי הקרס", באתר משטרת ישראל
↑  אורי פולק,הושחת בית הכנסת הגדול בפ"ת, ב' בכסלו תשע"א, באתר כיפה
| --- | --- |
בקרת זהויות :  NLI: 987007373046005171  VIAF: 90151433020656420007   WorldCat (עם VIAF): 90151433020656420007
ארמנדו פיירוצ'י

| --- | --- |

 לידה:  3 בספטמבר 1935 (בן 89) מאיולאטי-ספונטיני, איטליה 
 מוקד פעילות:  איטליה 
 שפה מועדפת:  איטלקית 
 כלי נגינה:  עוגב 
 
ארמנדו פיירוצ'י (באיטלקית: Fra Armando Pierucci, נולד ב-3 בספטמבר 1935 במויה, מאיולאטי-ספונטיני, במחוז אנקונה באיטליה) הוא מלחין, נגן עוגב ומנצח מקהלה איטלקי, נזיר פרנציסקני.
הוא התמחה במוזיקה כנסייתית וחי 30 שנה בארץ ישראל, בה פעל כנגן עוגב של כנסיית הקבר בירושלים וכפרופסור למוזיקה ליטורגית בסמינר הרומי-קתולי Studium Theologicum Hyerosolymitanum בירושלים.
קורות חיים

פיירוצ'י נולד בשנת 1935 בחבל מארקה שבאיטליה, ביישוב מויה (Moie) שבמאיולאטי-ספונטיני במחוז אנקונה, כבנם של ארמנדו פיירוצ'י ושל דיאמנטה לבית דוניני. בגיל 10 אחרי שהתייתם מאביו נכנס לסמינר הפרנצסקני בסאסופראטו. ב-16 במרץ 1950, בגיל 15, נכנס פיירוצ'י כנזיר למנזר הפרנציסקני יעקב הקדוש. ב-19 בספטמבר 1957 נדר את נדריו הקבועים כנזיר במנזר בייזי וב-13 ביולי 1958 הוסמך ככומר.
הוא למד בעיקר הלחנה, נגינת פסנתר ועוגב, מזמור גרגוריאני, מוזיקה מקהלתית וניצוח מקהלות במכון האפיפיורי למוזיקה כנסייתית ברומא, בקונסרבטוריון סן פייטרו של נאפולי ובקונסרבטוריון הממלכתי על שם ג'אוקינו רוסיני בפזארו. הוא היה תלמידם של וינצ'נצו די דונאטו (אחד מתלמידיו של אוטורינו רספיגי) להרמוניה ושל ארג'נציו יוריו להלחנה.
הוא לימד נגינה והלחנה לעוגב בקונסרבטוריון רוסיני בפזארו. רבים מתלמידיו הפכו למורים באקדמיות למוזיקה ברחבי איטליה. פיירוצ'י הופיע במנצח מקהלות וברסיטלים לעוגב באיטליה, ביוון, בקפריסין, במצרים ובישראל.
החל משנת 1988 הוא פעל כנגן עוגב בכנסיית הקבר בירושלים וכפרופסור למזמור גרגוריאני ומוזיקה כנסייתית בסמינר התאולוגי הרומי-קתולי בירושלים. הוא כיהן בו כמנהל המכון למוזיקה "מגניפיקט" אותו הקים בירושלים בשנת 1995 ושבו לומדים כמאה-מאתיים תלמידים ושרוב מוריו הם ישראלים, רבים מהם יוצאי חבר המדינות. פיירוצ'י התגורר במנזר הפרנקציסקני סן סלוודור בירושלים. בשנת 2015 חזר לאיטליה מסיבות בריאות והתיישב במנזר בפרנציסקני סנטה קתרינה ביישוב פבריאני.
בשנים 1989–1999 הוא היה העורך הראשי של המגזין הדו-חודשי La Terra Santa (ארץ הקודש) של משמורת ארץ הקודש. ב-11 בדצמבר 1997 מאמר שפרסם בכתב העת, שבו הביע את האמונה שהיהודים ייעלמו בעתיד, משך ביקורת בעיתון האיטלקי "קוריירה דלה סרה".
יצירות > יצירות קוליות באיטלקית

4 Cori su testo di Salvatore Quasimodo (4 שירי מקהלה על טקסטים מאת סלווטורה קווזימודו)
יצירות > יצירות קוליות בלטינית

Missa de Angelis Pacis בלטינית
Missa Regina Pacis בלטינית
Missa Magnificabant Omnes בלטינית
Missa Sancti Antoni בלטינית
Mater misericordiae בלטינית
In Fractione panis בלטינית
Notre Dame de Noel בלטינית
יצירות > יצירות קוליות בערבית

מיסה עממית Messa popolare - בערבית - ל־3–4 קולות מעורבים, מקבלה ועוגב
Missa Regina Palestinae מיסת מלכת פלסטין - בערבית ל־3–4 קולות מעורבים, מקבלה ועוגב
Tota Pulchra כולה יפה - בערבית -
סונטה לעוגב ולמקהלה
Hymnal ספר המנונים - 580 שירים ערביים מעובדים לעוגב
Zahr Er-Rahm (15 שירים לקול ולפסנתר)
יצירות > יצירות קוליות ברוסית

Via Crucis (קנטטה לסולנים, מקהלה ועוגב) למילים של המשוררת רגינה דריאבה (1998)
De Profundis  (קנטטה לסופרנו, מקהלה קאמרית, רביעיית מיתרים, חליל וקונטרבס) למילים של רגינה דריאבה (2001)
יצירות > אחרות

Callido verde (קאלידו ירוק)
Quaderno d’Organo 14 composizioni per organo (מחברת לעוגב - 14 יצירות לעוגב)
קבורת משה על הר בנו - קנטטה לשני סולנים, מקהלה, רביעיית כלי קשת, חליל ואבוב
Le Sette Parole di Gesù in croce שבע המלים של ישו על הצלב
Sinfonia eucaristica
Mahtak ash-Shark - ארבעה קטעים לפסנתר ל־4 ידיים
הקנטטה La terra dei fioretti לסולנים, מקהלה, אבוב, חצוצרה ועוגב
פרסים ואותות הוקרה

2009 - אות מסדר הכוכב לסולידריות בדרגת אביר - מטעם הרפובליקה האיטלקית. טקס הענקת האות התקיים באוניברסיטת אל-קודס בירושלים.
דיסקוגרפיה

Via Crucis
1999 בבריטניה - Franciscan Road - in Naxos Music Library - מוזיקה במנזר הפרנציסקני סן סלוודור בירושלים
הערות שוליים

↑  ראיון בעיתוןpesaro notizie 11.12.2015
| --- | --- |
בקרת זהויות :  GND: 1147098123  ICCU: CFIV112009  ISNI: 0000 0000 3442 1082  LCCN: n2003072023  MusicBrainz: c09b1d17-ba4f-48eb-b381-96d4fbf66be4  NTA: 074901656  SUDOC: 110216563  VIAF: 73231989   WorldCat (עם VIAF): 73231989 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארמנדו פיירוצ'י".
ביג סוול

| --- | --- |

ביג סוול, אוגוסט 2019
 לידה:  11 ביולי 1989 (בת 35) קלירווטר, פלורידה, ארצות הברית
 שם במה:  אריאל מונרו ביג סוול
 גובה:  1.65 מטר
 לאום:  אמריקאי
 קריירה מקצוענית:  2015–הווה (כ־9 שנים)
 מאמנים:  ג'ורג' סאות'
 מידע אישי
 בן או בת זוג:  סדריק אלכסנדר (2018–?) 
 
אריאל האל (באנגלית: Aerial Hull; נולדה ב-11 ביולי 1989) הידועה יותר בשם הבמה שלה, ביג סוול היא מתאבקת אמריקאית. היא מוכרת בעיקר בשל תקופתה בארגון ההיאבקות All Elite Wrestling‏ (AEW).
ביוגרפיה

האל נולדה בקלירווטר, פלורידה. היא שירתה כמכונאית כבאית בחיל האוויר של ארצות הברית. לאחר מכן, היא החלה באימוניה להפוך למתאבקת תחת הדרכתו של ג'ורג' סאות'.
קריירת היאבקות מקצועית

האל ערכה את קרב הבכורה שלה בשנת 2015. היא הופיעה בתוכנית הדגל Raw של ארגון ההיאבקות WWE באוגוסט 2016 בקרב שבו הפסידה לניה ג'קס. לאחר כשנתיים, היא השתתפה בטורניר הנשים לזכר מאי יאנג, שבו היא הודחה על ידי זיוקסיס כבר בסיבוב הראשון.
ב-10 באוגוסט 2019, האל ניצחה את זואי לוקאס וכתוצאה מכך הפכה לאלופת Phoenix of Rise.
קריירת היאבקות מקצועית > All Elite Wrestling‏ (2019–היום)

במופע המקדים לאירוע All Out, שנערך ב-31 באוגוסט 2019, היא השתתפה בקרב הקזינו באטל רויאל נשים של 21 משתתפות. בחודש דצמבר, ארגון ההיאבקות All Elite Wrestling‏ (AEW) הודיע על החתמתה של ביג סוול. לאחר מספר הופעות בתוכנית השבועית המשנית Dark, סוול ערכה את קרב הבכורה שלה בתוכנית השבועית המרכזית של הארגון, Dynamite, ב-11 בדצמבר בקרב שבו גברה על אמי סאקורה. ביוני 2020, ביג סוול פתחה בפיוד עם בריט בייקר. היא השליכה תכולת פח אשפה על ראשה של בייקר באחד הפרקים של התוכנית Dynamite, וכתוצאה מכך היא נענשה והושעתה על מעשה זה בחודש יולי. באירוע All Out, שנערך ב-5 בספטמבר, סוול ניצחה את בריט בייקר בקרב Tooth and Nail. ב-14 באוקטובר, סוול כשלה בניסיונה לזכות באליפות הנשים של AEW לאחר שהפסידה לאלופה, היקארו שידה.
חיים אישיים

האל נשואה למתאבק סדריק ג'ונסון, הידוע יותר בשם הבמה שלו, סדריק אלכסנדר מאז יוני 2018. לשניים יש בת בשם אדסה.
האל סובלת ממחלת קרוהן.
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג אותה במקום ה-39 מתוך 100 המתאבקות הטובות ביותר לשנת 2020
הישגים בארגון ההיאבקות Rise Wrestling
אליפות Phoenix of Rise (פעם אחת, נוכחית)
מתאבקת השנה של RISE (פעם אחת)  - תיקו עם שוטצי בלאקהארט
הישגים בארגון ההיאבקות Shine Wrestling
אליפות הזוגות של Shine (פעם אחת)  - עם איה פריירה
הערות שוליים

↑  ביג סוול מושעית בעקבות המעשה שלה על בייקר
↑  סדריק אלכסנדר ואריאל מונרו מתחתנים
↑  הרגע המרגש שבו ביג סוול קיבלה הצעת חוזה ב-AEW
ארנון בר-דוד

| --- | --- |

ארנון בר דוד בנאומו הראשון כיושב ראש ההסתדרות
 לידה:  26 באפריל 1957 (בן 67) תל אביב-יפו, ישראל 
 מדינה:  ישראל 
 תפקיד:  יושב ראש ההסתדרות החדשה
 בן או בת זוג:  הילה קניסטר בר דוד 
 www.arnonbar-david.co.il
 
ארנון בר-דוד (נולד ב-26 באפריל 1957) הוא יושב ראש ההסתדרות החדשה החל ממרץ 2019.
ביוגרפיה

בר-דוד נולד ב-1957 בתל אביב. אביו, פנחס, עבד במפעל המים של עיריית תל אביב-יפו. הוא שירת בצה"ל כמ"פ בחיל השריון. לאחר מכן שימש מרכז הנהגת הצופים ומנהל מחלקה במינהל החינוך בעיריית תל אביב-יפו. כיהן במשך למעלה מעשור כיו"ר ארגון עובדי עיריית תל אביב-יפו. משנת 2006 כיהן כיו"ר הסתדרות המעו"ף.
יו"ר ההסתדרות

בעקבות פרישתו של אבי ניסנקורן מתפקיד יו"ר ההסתדרות בשל הצטרפותו לרשימת "כחול לבן", במרץ 2019 בחרו חברי בית נבחרי ההסתדרות בבר-דוד לתפקיד יו"ר ההסתדרות החדש. מינויו זכה גם לביקורת. אחת מפעולותיו הראשונות, ימים ספורים לאחר כניסתו לתפקיד, הייתה סגירת אתר החדשות האינטרנטי דבר ראשון, אשר מתח ביקורת על הליך כניסתו לתפקיד, על קודמו ניסנקורן ועל משה כחלון, והורדת חלק מתכניו מהרשת. ב-1 במאי העלה אתר חדשות בשם דבר העובדים בארץ ישראל.
באוגוסט 2019 חתם בר-דוד על הסכם כחלק מהבנות הרפורמה בנמלי הים, על פיו תועבר מחלקת הים של נמל חיפה לחברה ממשלתית חדשה בבעלות חברת נמלי ישראל, אשר תשרת את שני הנמלים במפרץ חיפה, הישן והחדש. בדצמבר 2019 חתם על הסכם מקביל גם באשר למחלקת הים בנמל אשדוד שיועברו לעבוד בחנ"י או בחברת בת של חנ"י ויתנו שירותי ים לשני הנמלים באשדוד. בינואר 2020 חתם על הסכם ההתייעלות בנמל חיפה, ובמרץ 2021 על הסכם ההתייעלות בנמל אשדוד.
בספטמבר 2019 התערב בר-דוד במשבר שפרץ בחברות הסלולר הישראליות פלאפון וסלקום, אשר ביקשו לפטר מאות עובדים ערב חגי תשרי. בעקבות התערבותו הוקפאו הפיטורים, ובנובמבר נחתם הסכם קיבוצי חדש בפלאפון אשר הסדיר את התייעלות החברה.
במהלך המגעים להרכבת הקואליציה לאחר הבחירות לכנסת ה-21, קרא למפלגת העבודה בראשות עמיר פרץ לחבור לקואליציה בראשות בנימין נתניהו.
בדצמבר 2019 חתם ראש הממשלה ושר העבודה והרווחה בנימין נתניהו על צו הרחבה להסכם שנחתם בין בר-דוד ליו"ר נשיאות הארגונים העסקיים שרגא ברוש באשר לפיצוי עובדים שנעדרו ממקום עבודתם בשל הוראות פיקוד העורף בטווח של 40 ק"מ מרצועת עזה, בסבבי לחימה שאירעו בין מאי 2019 לסוף אותה שנה, ובכללם הסבב בנובמבר בעקבות חיסולו של בכיר הג'יהאד האיסלאמי בהאא' אבו אל-עטא.
יו"ר ההסתדרות > מגפת הקורונה

בתקופת משבר הקורונה, חתם בר-דוד על שני הסכמים קיבוציים אשר הסדירו את יציאתם של עובדי המגזר הציבורי לחופשה, שרובה על חשבון ימי החופשה הצבורים שלהם ומיעוטה על חשבון המעסיקים. ב-1 במאי 2020 חתם על הסכם נוסף אשר הסדיר את חזרתם של כלל עובדי המגזר הציבורי לעבודה, והסדיר תשלום שכר חלקי לעובדים שתפקידם לא נדרש באופן זמני.
במהלך תקופת הקורונה הידק בר-דוד את שיתוף הפעולה בין ההסתדרות לבין ארגוני המעסיקים במשק. בין היתר פנה לצד ארגוני המעסיקים בקריאה להגדלת הסיוע הממשלתי למשק ולעסקים שנקלעו למשבר, להארכת תקופת הזכאות לדמי אבטלה, וליצירת מנגנון דמי אבטלה ורשת ביטחון לעצמאים. עוד קרא בר-דוד לצד חלק מארגוני המעסיקים לממשלה, לאמץ מודל חלופי למודל החל"ת ודמי האבטלה - אשר יאפשר העסקת עובדים בתקופת המשבר בחלקיות משרה, תוך פיצויים על ידי המדינה בגין ההקטנה במשרתם.
ביולי 2020 חנך בר-דוד את פורום ארלוזורוב, מרכז רעיוני שנועד להוות משקל נגד למול התחזקותם של מרכזי מחקר נאו-ליבראליים.
באוגוסט 2020 פעל להקמת פורום עצמאים, הפועל בחסות ההסתדרות, במטרה לסייע למגזר זה שנפגע קשה במשבר הקורונה אך איננו מיוצג בהסתדרות. מטרת הפורום היא לרתום את כוחה של ההסתדרות לקידום חקיקה שתסייע לעובדים העצמאים בישראל.
באוקטובר 2020 הנחה להקים בהסתדרות קרן לסיוע הדדי שנועדה לסייע למשפחות חד הוריות ומקבלי שכר נמוך שנפגעו בהכנסתם המשפחתית בשל משבר הקורונה. הקרן סיפקה בין היתר סלי מזון, ערכות מחשב לילדים בגילאי בית ספר, מוצרים לתינוקות, שמיכות ומוצרי חימום לבית.
בתחילת נובמבר 2021 חתם בר-דוד על עסקת חבילה עם הממשלה וארגוני המעסיקים, במסגרתה הסכים להקפאת שכר במגזר הציבורי בשנת 2022, ומנגד הוסכם על העלאת שכר המינימום ב-700 שקלים בפעימות לאורך חמש שנים עד לסכום של 6,000 שקלים בחודש בדצמבר 2025. עוד הוסכם במסגרת ההסכם כי העובדים במגזר הציבורי יוכלו לעבוד יום עבודה מהבית ואל חישוב גלובלי חודשי של עד 17 שעות נוספות בחודש לעובדים המשתכרים מעל 7,950 שקלים וכן על תוספת יום חופשה לעובד לשנה.
יו"ר ההסתדרות > כהונה שנייה

ב-25 במאי 2022 נערכו בחירות ליו"ר ההסתדרות ולבית נבחרי ההסתדרות, בהן התמודד ארנון בר-דוד בראש רשימת עוגנים מול עופר עיני. ארנון בר-דוד ניצח בבחירות ברוב של 78.30%.
בפברואר 2023 חתם על הסכם קיבוצי חדש עבור עובדי רכבת ישראל, המסדיר בין היתר את סוגיית החישמול ותהליכי שינוי ארגוניים בחברה לאחר כ-4 שנות משא ומתן.
במרץ 2023 הושגו הבנות לקראת חתימת הסכם מסגרת במגזר הציבורי, במסגרתם שולם במשכורת אפריל מענק על סך 6,000 שקלים לכל עובד. ביולי 2023 חתם בר-דוד מול האוצר והשלטון המקומי על הסכם מסגרת הסופי לעובדי המגזר הציבורי הכולל תוספות שכר של 11% עד שנת 2027, וכן קיצור שבוע העבודה במגזר הציבורי מ-42 ל-40 שעות בשתי פעימות. תוספות השכר כללו רכיב שיקלי מצמצם פערים על סך 500 שקלים לעובד, ועוד 6% כתוספת אחוזית. ההסכם כלל גם מסגרת עלות של 3% לפתרון בעיות לסקטורים ספציפיים במהלך תקופת ההסכם.
באוגוסט 2023 נחתם הסכם רפורמה לכ-55 אלף סייעות בשלטון המקומי, המגדיר מחדש את המקצוע כתומכות חינוך, תוך ביטול רכיב ההשלמה לשכר מינימום בשכרן וקביעת שכר התחלתי הנע בין 7,000 ל-8,000 שקלים לפי תפקיד (עליה של כ-20% בממוצע) וקובע להן תוספות שכר בגין השתלמויות ו-וותק וכן מענקים בגין אי-היעדרות.
יו"ר ההסתדרות > השקפה פוליטית

לאורך רוב שנות חייו היה בר דוד חבר מפלגת העבודה, אולם בינואר 2021 הודיע למפלגה רשמית על עזיבתו. במכתבו למזכ"ל המפלגה נימק את ההחלטה בכך שההסתדרות כבר אינה ארגון שהטון הדומיננטי בו מושפע ממפלגה אחת או מצד אחד של המפה הפוליטית, וכי פועלים בה עובדים מכל גוני הקשת הפוליטית. עוד הוסיף כי בכוונתו להדק את שיתוף הפעולה של הארגון עם שותפיו בכלל המפלגות.
בעקבות פיטורי שר הביטחון בסוף מרץ 2023 הכריז במשותף עם ראשי המגזר העסקי על שביתה מיידית בכל המשק, בדרישה לעצירת הרפורמה המשפטית וקידום רפורמה בהסכמה רחבה. השביתה נמשכה יום אחד ונסתיימה עם הודעת ראש הממשלה על השהיית תהליכי חקיקת הרפורמה.
בפברואר 2024 הביע בר דוד ביקורת חריפה על הממשלה ועל נתניהו בנוגע לאופן ניהול מלחמת חרבות ברזל ובנושא החטופים וקרא להקדמת הבחירות. בר דוד הודיע על הצטרפות ההסתדרות למחאות ולהפגנות נגד הממשלה. לדבריו הממשלה המיטה אסון על המדינה וחבריה נמנעים מפירוק הממשלה בשל תאוות השלטון שלהם. עוד ציין כי נתניהו פועל מתוך שיקולים קואליציוניים בלבד ואחראי להורדת דירוג האשראי של ישראל.
ב-1 בספטמבר 2024 החליט להשבית את המשק על מנת ללחוץ על הממשלה להגיע לעסקה לשחרור חטופים.
חיים אישיים

בר-דוד נשוי בשלישית להילה קניסטר, מנכ"לית עמותת "שחר און" לקידום מקצועי-חברתי מבית הסתדרות המעו"ף ולשעבר יו"ר מנהלת ליגת העל בכדורסל נשים, ואב לשישה ילדים. המשפחה מתגוררת בקריית אונו.
ארמני (חברה)

| --- | --- |


 נתונים כלליים
 מייסדים:  ג'ורג'ו ארמני
 תקופת הפעילות:  1975, איטליה איטליה – הווה
 חברות בנות:  Emporio Armani  Armani Exchange  Armani Jeans 
 מיקום המטה:  מילאנו 
 ענפי תעשייה:  אופנה 
 מוצרים עיקריים:  בגדי מעצבים, תכשיט, קוסמטיקה, שעון יד, נעליים, אביזרי עיניים 
 הכנסות:  1.8 מיליארד אירו (לשנת 2011)
 רווח:  281.8 מיליון אירו (לשנת 2011)
 עובדים:  5,500 (נכון לשנת 2011)
  
 www.armani.com
 
ארמני (באיטלקית: Armani) הוא בית אופנה איטלקי שהוקם על ידי המעצב ג'ורג'ו ארמני. ארמני הוא מותג המתמחה בעיצוב אופנה מסוג הוט קוטור ובנוסף לבגדים מייצר גם אביזרי אופנה, תכשיטים, שעונים, נעליים, משקפי שמש, מוצרי קוסמטיקה ורהיטים.
בשנת 1975 ייסד ג'ורג'יו ארמני, יחד עם שותפו לחיים, סרג'יו גלאוטי, את חברת האופנה Giorgio Armani S.p.A במילאנו, עם הון בסיסי של 10,000 דולר. בשנה הראשונה להיווסדה עסקה החברה בעיצוב ובייצור בגדי גברים בלבד ואחר כך החלה לעסוק אף באופנת נשים. בגדיו של ארמני לנשים התאפיינו בכך שההשראה לעיצובם התבססה על בגדי הגברים אותם עיצב והוא אף השתמש באותם בדים אשר שימשו לבגדי הגברים. החליפות שעיצב לנשים היו בסגנון אלגנטי צנוע והצטיינו בגזרתן המדויקת ובתפירה קפדנית. ב-1985, נפטר גלאוטי ממחלת האיידס וארמני המשיך בהובלת החברה לבדו.
מותגים מרכזיים > Giorgio Armani

מותג המתמחה באופנת עילית המיועדת לגברים ונשים וכוללת אביזרי אופנה ובשמים. המוצרים ניתנים להשגה רק בחנויות של ארמני ובחנויות כולבו נבחרות.
מותגים מרכזיים > Emporio Armani

מותג המתמחה באופנה עדכנית ומודרנית במחיר זול יותר. זהו קו האופנה היחיד המעוצב ישירות על ידי ג'ורג'ו ארמני והיחיד שזוכה לתשומת לב בשבוע האופנה במילאנו בזמן ששאר קווי האופנה של המותג לא זוכים לכך. עיצובי המותג נמכרים בחנויות של אמפוריו ארמני, חנויות כולבו נבחרות ובאתר האינטרנט של המותג. בינואר 2010 נבחר שחקן הכדורגל כריסטיאנו רונאלדו להיות הפנים של המותג לצידה של מייגן פוקס. בשנת 2011 הוחלפה פוקס בריהאנה והחל משנת 2017 הפרזנטור של החברה הוא שון מנדס אמפוריו ארמני שיתפו פעולה עם חברת ריבוק על מנת ליצור נעליים אופנתיות תחת השם "EA7".
חנויות

לאמפוריו ארמני קיימות חנויות ברחבי העולם.
חנויות > Armani Collezioni

נקרא בעבר "Giorgio Armani Le Collezioni". עיצוביו יקרים יותר מהמותג אמפוריו וזולים יותר מהמותג ג'ורג'ו ארמני. עיצוביו מתמקדים בחליפות יוקרה. קיימות שתי חנויות במילאנו ובפריז בלבד המוכרות רק את המותג הזה. בנוסף המותג נמכר בחנויות כולבו יוקרתיות כדוגמת הולט רנפרו, בלומינגדיילס, דייוויד ג'ונס, הארווי ניקולס, הרודס, ניימן מרקוס, נורדסטרום וסאקס השדרה החמישית. בשנת 2012 הושק קו אופנה ספורטיבי הנקרא "Armani Collezioni Active".
חנויות > Armani Jeans

זהו קו אופנה המהווה אוסף מעיצוביו של ג'ורג'ו ארמני משנת 1981. קיימות 15 חנויות של ארמני ג'ינס ברחבי העולם והמותג נמכר בעיקר בחנויות כולבו. קיים בית קפה תחת שם המותג במילאנו.
הכדורגלן הברזילאי, קאקה נבחר להיות הפנים של המותג ארמאני ג'ינס.
חנויות > Armani Exchange

קו אופנה שהושק ב-1991 בארצות הברית. קו זה שואף השראה ממוזיקת הדאנס וידוע במסעות הפרסום הפרובוקטיביים שלו. זהו קו האופנה הנגיש ביותר מבין קווי אופנת ארמני. מוצרי קו זה זמינים ב-264 חנויות ברחבי 31 מדינות ובאתר האינטרנט של המותג.
חנויות > Armani Junior

מותג של חברת ארמני הזמין ב-15 חנויות ברחבי העולם ובחנויות בודדות של ניימן מרקוס וסאקס השדרה החמישית.
חנויות > Armani/Casa

קו המוצרים של ארמני לבית שכולל רהיטים, מנורות, מצעים וסכו"ם. זמין ב-40 חנויות ברחבי העולם ובחנות הכולבו ניימן מרקוס.
מיזמים נוספים > Armani Cosmetics

מותג היופי של ג'ורג'ו ארמני הכולל מוצרי קוסמטיקה, טיפוח העור, מי קולון ובשמים. הוא מופק ומופץ כקו האופנה היוקרתי של המותג לוריאל. ניתן להשגה בחנויות כולבו רבות מסביב לעולם. ארמני מעורב גם בעסקי האוכל עם 14 בתי קפה תחת השם אמפוריו ארמני וארמני ג'ינס. ישנו גם בר על שם ארמני בהונג קונג ושתי מסעדות. לארמני גם חנות ספרים הנקראת "Armani Libri" וחנות פרחים, "Armani Fiori".
מיזמים נוספים > Armani Hotels and Resorts

ג'ורג'ו ארמני חתם על הסכם עם חברת "Emaar Properties" בשנת 2004 לבנות לפחות שבעה מלונות יוקרה ו-3 אתרי נופש הנושאים את השם ארמני. חברת ארמני תהיה אחראית לעיצוב. אחד המלונות ממקום בדובאי. 39 הקומות הראשונות של מגדל בורג' ח'ליפה מוקדשות למלון ארמני המכיל 160 חדרים וסוויטות ו-144 בתי מגורים. המלון נפתח ב-27 באפריל 2010.
בית החולים הווטרינרי האוניברסיטאי

| --- | --- |

 היסטוריה
 תאריך ייסוד:  1988 
 שירותים
 vethospital.huji.ac.il
 גאוגרפיה
 מיקום:  ישראל ראשון לציון, ישראל
 קואורדינטות:  31°59′26″N 34°48′58″E﻿ / ﻿31.99055556°N 34.81611111°E﻿ / 31.99055556; 34.81611111
  מפת מיקום  מפה דינמית   (למפת גוש דן מוגדלת) בית החולים הווטרינרי האוניברסיטאי (למפת גוש דן רגילה) בית החולים הווטרינרי האוניברסיטאי (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית החולים הווטרינרי האוניברסיטאי (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית החולים הווטרינרי האוניברסיטאי   he בית החולים הווטרינרי האוניברסיטאיhe בית החולים הווטרינרי האוניברסיטאימפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
בית החולים הווטרינרי האוניברסיטאי הוא בית חולים וטרינרי השייך לפקולטה לחקלאות של האוניברסיטה העברית. בית החולים שוכן במרכז וולקני, לצדו של כביש 412, בשטחה המוניציפלי של ראשון לציון, והוא היחיד מסוגו במזרח התיכון. בית החולים הווטרינרי מכשיר סטודנטים למקצועות הוטרינריה הלומדים בבית הספר לרפואה וטרינרית ע"ש קורט הממוקם בפקולטה לחקלאות של האוניברסיטה העברית ברחובות.
בית החולים הוא מוסד ללימוד וטיפול בבעלי חיים הפועל ללא כוונת רווח. הוא הוקם בשנת 1988 כשלוחה של בית הספר לרפואה וטרינרית של האוניברסיטה העברית הנמצא בסמוך אליו, ובו עוברים הסטודנטים לוטרינריה את הכשרתם הקלינית. צוות העובדים במקום מונה יותר מ-150 איש, ובהם יותר מ-40 רופאים. בית החולים הווטרינרי מטפל בחיות מחמד, בחיות בר, סוסים, ציפורים, זוחלים ויונקים קטנים. בבית החולים מרפאות מומחים בתחומים רפואיים רבים, ובהם אופתלמולוגיה, אונקולוגיה, נוירולוגיה, דרמטולוגיה, קרדיולוגיה, רפואת שיניים, רפואה פנימית, כירורגיה, פוריות, הדמיה ועוד. בית החולים מספק שירותי חרום וטיפול נמרץ בכל שעות היממה ובכל ימות השנה, ופועל בו בנק דם שהוקם בשנת 2004.
ראו גם

בית החולים לחיות בר
ארנסט פרוידנטל

אין תמונה חופשית
אֶרנְסט לוי פרוֹידֶנטַל (Freudenthal;‏ 24 ביוני 1905 – 22 ביולי 1977) היה רופא עיניים, ממייסדי קופת חולים מכבי, המזכ"ל הראשון של הקופה ולאחר מכן המנהל הכללי שלה.
ביוגרפיה

פרוידנטל נולד בברלין. היה פעיל בעירו בתנועת "המכבי הצעיר" ואף חבר הנהלת התנועה. למד רפואה באוניברסיטאות ברלין, פרייבורג ולייפציג. עבד בבית החולים האוניברסיטאי בהָאלֶה, והתמחה ברפואת עיניים, בשל הידיעות על הצורך ברופאי עיניים בארץ ישראל.
נישא לסטפניה (סטפי) אַנזוֹרגֶה (Ansorge), ולזוג נולדה בת.
בשנת 1933, עם עליית הנאצים לשלטון בגרמניה, עלו פרוידנטל ורעייתו לארץ ישראל, והתיישבו בתל אביב. במקביל לעבודתו כרופא עיניים ביפו, המשיך פרוידנטל בעסקנות הציונית: ב-1935 הוא השתתף בהקמת "ברית מכבים עתיד", ובאותה שנה נבחר כחבר הנשיאות של הסתדרות מכבי ישראל.
בשנת 1939 הגה עם קבוצה קטנה של רופאים ואנשי כלכלה יוצאי גרמניה, ובראשם ד"ר פליקס טיילהבר, את הרעיון של הקמת קופת חולים חדשה. תנועת מכבי הצעיר, שבה היו פעילים בגרמניה, נתנה להם את ההשראה לבחירת השם. ואכן, כשנה לאחר מכן נערכה האספה המייסדת של קופת החולים החדשה – קופת חולים מכבי. 
פרוידנטל פתח את האספה המייסדת של קופת החולים בספטמבר 1940, בשם הוועדה הרפואית. באותה אספה הוא נבחר למזכ"ל הקופה.
בראשית ימיה של הקופה הצעירה נקבע המטה שלה בדירתם הצנועה של הזוג פרוידנטל  ברח' בית יוסף 25 בתל אביב: הפרוזדור שימש כחדר המתנה, ואת החדר שהוקצה לקבלת חולים חלקו שני רופאי העיניים - ד"ר פרוידנטל וד"ר גוטר. המטבח הקטן היה למשרד הראשי של הקופה, ובכל יום אחר הצהרים הגיעו אליו הגובים כדי למסור את הכספים שגבו מהחברים ולדווח על עבודתם בגבייה ובגיוס חברים חדשים.
בשנת 1953 נבחר פרוידנטל למנהל הכללי של הקופה, ובתפקיד זה כיהן במשך 27 שנים.
ב-1974 העניקה לו אוניברסיטת האלה את התואר פרופסור.
בשנת 1977 מונה ליו"ר הנהלת הקופה, ומילא תפקיד זה מספר חודשים, עד מותו. באותה שנה, זמן קצר לפני מותו, הוענק לו אות יקיר העיר תל אביב על פועלו ותרומתו לעיר.
לקריאה נוספת

א' ריבלין, רפואה ברמה פרטית בקופת חולים ציבורית: חמישים שנה לקופ"ח מכבי, הוצאת קופת חולים מכבי, 1991.
ביג סקוב

| --- | --- |
אין תמונה חופשית
 לידה:  9 במאי 1973 (בן 51) 
 שם במה:  Big Scoob 
 מוקד פעילות:  ארצות הברית 
 תקופת הפעילות:  מ-1997 
 סוגה:  גנגסטא ראפ 
 חברת תקליטים:  Strange Music 
 www.bigscoob.com
 
סטיוארט דוויין אשבי ג'וניור (באנגלית: .Stewart Duane Ashby Jr; נולד ב-9 במאי 1973), הידוע גם בשם הבמה שלו ביג סקוב (Big Scoob), הוא ראפר אמריקאי מקנזס סיטי, מיזורי, שחתום תחת חברת התקליטים סטריינג' מיוזיק.